Individualna in skupinska pomoč za pomoč učencem z zmanjšano pozornostjo in koncentracijo (učiteljica Martina Bizjak)

Pozdravljeni prvošolčki,

teden dni je že mimo, jaz pa sem vam pripravila novi nalogi za ta teden. Vnaprej se zahvaljujem staršem, ki vam bodo pomagali pri izpeljavi iger. Vaje so namenjene razvijanju slušne pozornosti.

1. naloga/igra – UGANI KAJ SEM SI IZBRAL

Eden od staršev (lahko tudi brat/sestra) naj si izbere predmet, ki je na vidnem mestu v dnevni sobi, nato začnite ta predmet opisovati npr. je okrogle oblike, črne barve, je večji od dlani, je hrapav …. Prvošolček mora po opisu ugotoviti za kateri predmet iz dnevne sobe gre. To vajo naredite vsaj za dva predmeta. Vlogi lahko zamenjate.

1. Nalaoga/igra – PREMIKAJ SE PO NAVODILU/HIŠNI AVTO

Otrok naj se hrbtno uleže na tla, pod glavo naj si da manjši vzglavnik, ki omogoča drsenje. Otrok se bo premikal tako, da se bo potiskal s pokrčenimi nogami vzvratno, vi pa mu boste dajali ukaze kam mora iti – npr. potuj naprej, zavij na levo, obrni vozilo, pojdi na desno … Za še več zabave lahko postavite krožišče oziroma križišča z govorečim semaforjem – pri semaforju mora biti še posebej pozoren na izgovorjeno luč (ob rdeči luči lahko pride do nesreče ;)). Če otrok še zamenjuje levo in desno stran, mu na levo roko napišite veliko tiskano črko L na desno pa D – tako se bo lažje orientiral kam mora zaviti avto.

Lep pozdrav do prihodnjega tedna,

Martina